หมัดตรง รัฐบาลคุมโควิดไม่อยู่แล้ว เพราะเล่นแต่การเมือง
นักวิชาโกรธ รัฐบาลคุมโควิดไม่อยู่ เพราะเล่นการเมืองหวังผลประโยชน์มากกว่าคิดถึงความตายของประชาชน
27 ก.ค. 2564

ดร.สมชัย จิตสุชน ผู้อำนวยการวิจัยด้านการพัฒนาอย่างทั่วถึง สถาบันวิจัยเพื่อการพัฒนาประเทศไทย (ทีดีอาร์ไอ) เปิดเผยว่า ตอนนี้รัฐบาลไม่สามารถความคุมการแพร่ระบาดของโควิด-19 ได้แล้ว เพราะจากยอดตัวเลขผู้ติดเชื่อสูงหลักหมื่นห้าคนต่อวัน ซึ่งผมเชื่อว่าจริงๆ ตัวเลขผู้ติดเชื้อมีมากกว่าที่รัฐบาลแถลงอยู่ทุกวันนี้ดร.สมชัย กล่าวว่า จากการติดตามข้อมูลพบว่า รัฐบาลมีการตรวจหาเชื้อวันละ 6-7 หมื่นคน พบมีผู้ติดเชื้อ 4-5 พันคน ซึ่งสูงถึง 20% ซึ่งผมไม่เข้าใจว่ารัฐบาลมีศักยภาพที่จะตรวจเชิงรุกได้วันละ 2 แสนคน แต่ไม่รู้เกิดอะไร หรือมีปัญหาอะไร ถึงไม่ทำ"ผมโกรธมากที่รัฐบาลไม่เร่งตรวจเชิงรุกตั้งแต่เดือน พ.ค. ที่มีคนติดเชื้อแค่วันละ 1-2 พันคน เพราะมีคน 2 คน ใน 2 พรรคการเมือง มีอำนาจแต่ไม่ร่วมมือกันแก้ปัญหา เหมือนเป็นการเล่นการเมืองบนความตายของประชาชน จนทำโควิดเอาไม่อยู่อย่างที่เห็นทุกวันนี้" นายสมชัย กล่าวนายสมชัย กล่าวว่า จากการพูดคุยกับหมอที่น่านับถือหลายท่านให้ความเห็นว่า การล็อกดาวน์ทั้งประเทศอาจจะไม่ช่วยการแพร่ระบาดของโควิดในไทยแล้ว เพราะทำช้าเกินไป เนื่องจากตอนนี้การติดเชื้อโควิดลงไปถึงระดับชุมชน หากมีการล็อกดาวน์ทั้งประเทศทำให้คนอยู่กับบ้าน ก็จะมีการติดเชื้อโควิดในระดับครอบครัวจำนวนมาก"ตอนนี้การแก้ไขปัญหาโควิดของรัฐบาลดูตันไปหมด การตรวจเชิงรุกน้อยเกินไป การล็อกดาวน์ไม่ได้ผล วัคซีนมาช้า การฉีดให้ได้ 100 ล้านโดสภายในปีนี้เป็นเรื่องที่ท้าทายมาก การจะปล่อยให้มีการติดเชื้อกันเองมากๆ เพื่อให้เกิดภูมิคุ้มกันหมู่ขึ้นมาเองเหมือนประเทศอินเดีย ก็ไม่น่าจะเป็นเรื่องที่คนไทยยอมรับได้ เพราะยังต้องใช้เวลาและเกิดการสูญเสียอีกจำนวนมาก กว่าจะเกิดภูมิคุ้มกันหมู่จากการติดเชื้อกันเองมากๆ" นายสมชัย กล่าว